Kodémus

Kodémus er en norsk science fiction-film regissert av Morten Kolstad. Han skrev også dreiebok. Manuset var basert på Tor Åge Bringsværds novelle med samme navn, som ble utgitt i samlingen Probok i 1968.Fjernsynsteatret 7. des. 1971 - Kodemus på tv.nrk.no Kodémus ble sendt i Fjernsynsteatret 7. desember 1971.

Knut Walle spilte i denne filmen mens han fremdeles gikk ved Statens Teaterhøyskole og året innen han debuterte offisielt i dobbeltrollen Dromio i Tvillingene av William Shakespeare på Teatret Vårt i åpningsforestillingen i Ørsta.Knut Walle i Store norske leksikon

Frøydis Armand gjorde også sin offisielle debut året etter, i rollen som Regine i Gengangere på Nationaltheatret.Frøydis Armand  på lydbokforlaget.no

På NRKs nettside beskrives filmen slik:

 Handling 
I framtidsromanen 1984 beskriver George Orwell overvåkningsenheten Store Bror. I Bringsværds framtidsfortelling blir menneskene styrt av en sentral datahjerne med en filial, Lillebror, hos hvert enkelt individ. Det er ikke noe plass for personlige initiativ og avvikelserØrjasæter, Jo: Fjernsynsteatret : til glede og forargelse Oslo, Ad notam Gyldendal, 1994, s. 205, ISBN 8241704224 Lillebror er en liten, snakkende og walkie talkie-liknende datamaskin. Funksjonær Kodémus adlyder blindt Lillebrors ordre. Ja, han adlyder selv når Lillebror går i stykker, gjør opprør og starter med å gi direktiver som går mot den sentrale datahjernens interesser. Til slutt går ett av direktivene ut på at Kodémus skal kaste Lillebror fra seg og gjøre det han vil. Hva er det han vil?

 Mottagelse 
Jo Ørjasæter skrev i boka Fjernsynsteatret : til glede og forargelse at «i Morten Kolstads regi, med Knut Walle og Frøydis Armand i hovedrollene, ble det en virkningsfull forestilling, overbevisende fordi den så klart hadde noe med oss og den moderne virkelighet å gjøre.»

 Rolleliste 
Knut Walle - Kodémus
Frøydis Armand - Parkdamen
Rolf Just Nilsen, Arne Lie, Ola B. Johannessen, Gudrun Waadeland  - Stemmer

 Referanser 

 Eksterne lenker 

Kategori:Norske TV-kortfilmer
Kategori:Kortfilmer fra 1970-årene
Kategori:Enkeltproduksjoner av Fjernsynsteatret
Kategori:TV-produksjoner på NRK
Kategori:Norske TV-produksjoner fra 1970-årene